open-index/open-wikipedia-markdown huggingface dataset:
Φωνή

**Φωνή** είναι ο ήχος που παράγεται από το στόμα και το λάρυγγα των ζώων και των ανθρώπων. Σε κάθε ζωντανό οργανισμό υπάρχει ένας ειδικός μηχανισμός ή ένας τρόπος διαμέσου του οποίου δημιουργείται η **φωνή**, ο ήχος με τον οποίο αυτός συνεννοείται με το περιβάλλον του. Στον άνθρωπο η φωνή παράγεται με τη λειτουργία του φωνητικού συστήματος. Στα φωνητικά όργανα σχηματίζονται οι φθόγγοι.

## Φωνητικό σύστημα

Το σύστημα το φωνητικό αποτελείται από τα εξής τμήματα:
* Οι "φωνητικές χορδές". Είναι δύο πτυχές του βλεννογόνου που είναι λεπτές και πολύ ευκίνητες. 
*Οι "ψευδοχορδές". Αυτές βρίσκονται λίγο πιο πάνω από τις γνήσιες κανονικές χορδές και είναι, σ' αντίθεση με τις προηγούμενες, σκληρές και δυσκίνητες. Ανάμεσα στα δύο αυτά ζευγάρια χορδών υπάρχει το "φωνητικό άδυτο".

## Αέρας

Ο αέρας που εκπνέεται από τα πνευμόνια θέτει σε παλμική κίνηση τις φωνητικές χορδές. Μέσα στο φωνητικό άδυτο σχηματίζεται η **φωνή**, που μεταφέρεται, διαμέσου του "ηχείου", προς τα έξω. Το ηχείο τούτο αποτελούν οι κοιλότητες του φάρυγγα, του στόματος και της μύτης. Τέλος διαμορφώνεται και παίρνει συγκεκριμένη ελεγχόμενη μορφή η φωνή με τον ουρανίσκο, τη γλώσσα, τα δόντια, τα χείλη κλπ.

## Νευρικό σύστημα

Ο όλος όμως έλεγχος της φωνής και του φωνητικού συστήματος εξαρτάται από το νευρικό σύστημα. Έτσι, λοιπόν, όχι σπάνια, εμφανίζονται τα φαινόμενα άναρθρης φωνής ή και έλλειψής της μετά από δυνατό νευρικό σοκ.

## Είδη φωνής

### Άνθρωποι

Διακρίνονται οι ανθρώπινες φωνές ανάλογα με το ύψος τους (λεπτές ή βαθιές) -που εξαρτάται από το πλάτος του λάρυγγα (στους άντρες μεγαλύτερο από τις γυναίκες και τα παιδιά)-, την ένταση (δυνατές ή αδύναμες), -ανάλογα με την ικανότητα των πνευμόνων και το μήκος των παλμικών κινήσεων των χορδών- και, τέλος, την χροιά, τον ιδιόμορφο εκείνο ήχο που έχει κάθε **φωνή** και δε μοιάζει με τις άλλες και που οφείλεται στην κατασκευή των φωνητικών κοιλοτήτων του ηχείου.

Οι άνθρωποι που έχουν υψηλή  φωνή λέγονται "τενόροι" (οι άντρες) και "σοπράνο" (οι γυναίκες) και εκείνοι που έχουν χαμηλή φωνή "βαθύφωνοι" και "κοντράλτο" αντίστοιχα.

Τα παιδιά και οι γυναίκες έχουν λεπτότερη και πιο αδύνατη φωνή από τους άντρες. Στα αγόρια η φωνή διαμορφώνεται σε αντρική με τις αλλαγές που επέρχονται κατά την εφηβεία κι έχουν άμεση σχέση με την ανάπτυξη της σεξουαλικότητας και την ωρίμανση των γεννητικών αδένων.

### Ζώα

Στα ζώα οι φωνές παράγονται όπως και στον άνθρωπο, στο λάρυγγα.

Μερικά όμως έντομα παράγουν ήχο (που χαρακτηρίζεται, λαϊκά, ως φωνή) με εξωτερικό τρόπο, από το τρίψιμο π.χ. των μηρών τους, των φτερών τους, της κοιλιάς τους κλπ. Τέτοια είναι το τζιτζίκι, ο γρύλος, οι ακρίδες.

Τέλος, υπάρχουν και πολλά ζώα, τα οποία στερούνται την φωνή τους λόγω της έλλειψης φωνητικών χορδών.

Κατηγορία:Ήχος
Κατηγορία:Γλωσσολογία
Μούμια

[μικρογραφία|383x383εσ|[Μούμιες Γουάντσε|Μούμια Γκουάχε, Μουσείο της Φύσης και του Ανθρώπου, Σάντα Κρουθ ντε Τενερίφε.]]
**Μούμια** ονομάζεται ο ταριχευμένος νεκρός. Η συνήθεια της ταρίχευσης δε γεννήθηκε αυθόρμητα και χωρίς ιδιαίτερο λόγο. Έχει τις αιτίες της στις δοξασίες του πρωτόγονου ανθρώπου σχετικά με τη μεταθανάτια ζωή του και την τύχη της ψυχής του.

Επειδή λοιπόν οι αρχαίοι Αιγύπτιοι πίστευαν πως η ζωή συνεχίζεται και μετά το θάνατο, θεώρησαν αναγκαία τη διατήρηση του σώματος, της κατοικίας της ψυχής. Άρχισαν να θάβουν αρχικά τους νεκρούς μέσα σε χώρους άνετους, βάζοντας κοντά τους τρόφιμα και καθετί αγαπητό στο νεκρό. Μα στη συνέχεια, βλέποντας πως η φθορά ερχόταν αναπόφευκτα, βρήκαν τρόπους ταρίχευσης.

Η τέχνη της μουμιοποίησης έγινε επιστήμη, κυρίως στην Αίγυπτο.

Μέχρι σήμερα σώζονται οι αιγυπτιακές μούμιες. Ο τρόπος που έκαναν την ταρίχευση ήταν πολύπλοκος. Άνοιγαν το νεκρό σ' ορισμένα σημεία και του αφαιρούσαν για λίγο τα σπλάχνα και τον εγκέφαλο, που έβαζαν για λίγο στην αλμύρα. Έπλεναν εσωτερικά κι εξωτερικά το πτώμα με αρώματα και αντισηπτικές ουσίες. Μετά επανατοποθετούσαν τα σπλάχνα, άλειφαν το σώμα με περισσότερες αντισηπτικές ουσίες, το τύλιγαν με επιδέσμους και το τοποθετούσαν στις σαρκοφάγους ή τα νεκροταφεία.

## Βιβλιογραφία
* Βαγγέλης Μαγκίρης: «Μούμιες: Οι φύλακες της Ιστορίας», *[[Περισκόπιο της Επιστήμης]]*, τεύχος 221 (Οκτώβριος 1998), σσ. 24-34


Κατηγορία:Ταφικά έθιμα
Κατηγορία:Αιγυπτιολογία
Κατηγορία:Αρχαίες αιγυπτιακές ταφικές πρακτικές
Μουμιοποίηση

**Μουμιοποίηση** είναι η διαδικασία με την οποία αναστέλλεται η αποσύνθεση ενός νεκρού σώματος ανθρώπου ή ζώου. Πιθανότατα οφείλεται σε τυχαίους παράγοντες όταν το περιβάλλον στο οποίο βρίσκεται το πτώμα ευνοεί την μουμιοποίηση ή μπορεί να γίνεται ύστερα από την παρέμβαση του ανθρώπου με πιο γνωστό παράδειγμα την παράδοση των Αιγυπτίων στην αρχαιότητα να μουμιοποιούν τους νεκρούς τους. 

Παράγοντες που ευνοούν την μουμιοποίηση είναι πολλοί και μπορούν από μόνοι τους η σε συνδυασμό να συντελέσουν στην μουμιοποίηση. Η ξηρασία, η χαμηλή θερμοκρασία, η αυξημένη υγρασία, η στεγανοποίηση, η επίδραση κάποιου υλικού ή χημικού, ακόμα και η στάχτη ηφαιστείων έχει συντελέσει στο παρελθόν στην μουμιοποίηση τόσο ανθρώπων όσο και ζωών.

## Η ξηρά μουμιοποίηση
Είναι μία τυχαία διαδικασία κατά την οποία το νεκρό σώμα υφίσταται αφυδάτωση με αποτέλεσμα το δέρμα, να εφάπτεται στα οστά.
Μπορεί να συμβεί σε μέρος όπου διέρχεται ρεύμα ξηρού αέρος. Τότε, κατά την εκταφή του σώματος αποκαλύπτεται ότι το πτώμα παραμένει αναλλοίωτο. Η ξηρά μουμιοποίηση μπορεί να αφορά ολόκληρο το σώμα είτε ένα μέρος του.

## Σαπωνοποίηση
Κατά τη δεύτερη παραλλαγή έχουμε και πάλι αναλλοίωτο πτώμα, αλλά αυτό συμβαίνει λόγω της μεγάλης υγρασίας του περιβάλλοντος χώρου.

Κατηγορία:Ταφικά έθιμα
Κατηγορία:Αρχαίες αιγυπτιακές ταφικές πρακτικές
Μύτη

Η **μύτη**, από ανατομικής απόψεως, είναι ένα εξόγκωμα στα σπονδυλωτά που αποτελείται από τα ρουθούνια με τα οποία εισπνέεται και εκπνέεται ο αέρας κατά τη λειτουργία της αναπνοής, σε συνδυασμό με το στόμα. Επίσης, με τη μύτη επιτελείται η όσφρηση στους ανθρώπους και τα ζώα. Στη μύτη υπάρχουν συνήθως τρίχες οι οποίες συνεισφέρουν στο φιλτράρισμα του εισερχόμενου αέρα από τη σκόνη. Πίσω από την μύτη υπάρχει ο οσφρητικός βλεννογόνος και τα ιγμόρεια. Πίσω από τη ρινική κοιλότητα, ο αέρας περνά μέσα από το φάρυγγα, από κοινού με το πεπτικό σύστημα, και στη συνέχεια στο υπόλοιπο αναπνευστικό σύστημα. Στους ανθρώπους, η μύτη βρίσκεται κεντρικά στο πρόσωπο και χρησιμεύει ως μια εναλλακτική αναπνευστική δίοδο ειδικά κατά τη διάρκεια του θηλασμού για τα βρέφη. Στους ανθρώπους και γενικά στα σπονδυλωτά η μύτη είναι ένα όργανο που προεξέχει είτε λιγότερο είτε περισσότερο (όπως στους ελέφαντες), ενώ στα κητώδη η μύτη έχει μειωθεί μόνο στα ρουθούνια. Η ευαισθησία στην όσφρηση είναι διαφορετική σε κάθε είδος. Τα σκυλιά, τα οποία έχουν υγρή μύτη, έχουν ιδιαίτερα ανεπτυγμένη όσφρηση.

## Κλιματισμός
Η μύτη είναι μέρος του αναπνευστικού συστήματος, βοηθώντας στην αναπνοή οξυγόνου και απελευθερώνοντας διοξείδιο του  άνθρακα (CO₂). Ως ενδιάμεσος μεταξύ του σώματος και του εξωτερικού κόσμου, η μύτη και οι σχετιζόμενες δομές συχνά εκτελούν επιπρόσθετες λειτουργίες που αφορούν την εισροή αέρα, όπως για παράδειγμα την αύξηση της θερμοκρασίας του και/ή την ύγρανσή του, επίσης τινάζοντάς τον αν διακινείται και ως επί το πλείστον ανακτώντας υγρασία από τον αέρα πριν την εκπνοή του (όπως συμβαίνει με αποτελεσματικότητα στις καμήλες). Η μύτη έχει συχνά εσωτερικές τρίχες για να σταματούν ανεπιθύμητα σωματίδια να εισέλθουν στους πνεύμονες.

## Αίσθηση προσανατολισμού
Η υγρή μύτη των σκύλων είναι χρήσιμη για την αντίληψη της κατεύθυνσης. Οι ευαίσθητοι υποδοχείς κρύου του δέρματος ανιχνεύουν τον τόπο όπου η μύτη ψύχεται περισσότερο και αυτή είναι η κατεύθυνση από όπου προέρχεται μιας συγκεκριμένη μυρωδιά που το ζώο απλά αναγνώρισε.

## Ανατομική κατασκευή αναπνευστικών οργάνων

Στα αμφίβια και τα δίπνοα, τα ρουθούνια ανοίγουν σε μικρούς σάκους που, με τη σειρά τους, ανοίγουν στο μπροστινό τμήμα της οροφής του στόματος μέσω της ρινικής χοάνης. Αυτοί οι θύλακες περιέχουν ένα μικρό ποσό οσφρητικού επιθηλίου, το οποίο στην περίπτωση της caecilians (;) επίσης σχηματίζει μια σειρά από γειτονικά πλοκάμια. Παρά τη γενική ομοιότητα στη δομή με εκείνες των αμφιβίων, τα ρουθούνια των δίπνοων δεν χρησιμοποιούνται για την αναπνοή δεδομένου ότι αυτά τα ζώα αναπνέουν από το στόμα τους.

## Φωτογραφίες

Neus1.jpg|Ανθρώπινη μύτη
Lightmatter elephanttrunk.jpg|Οι ελέφαντες έχουν προβοσκίδες.


## Δείτε ακόμα
* Ανθρώπινη μύτη
* Ρινική γέφυρα

## Παραπομπές


## Εξωτερικοί σύνδεσμοι
* 
* 


Κατηγορία:Ανθρώπινη κεφαλή και λαιμός
Κατηγορία:Αναπνευστικό σύστημα
Κατηγορία:Οσφρητικό σύστημα
Κατηγορία:Χαρακτηριστικά προσώπου
Βασικές ταχυδρομικές υπηρεσίες

**Βασικές [[Ταχυδρομικές Υπηρεσίες στην Ελλάδα]]**: Οι υπηρεσίες περισυλλογής, διαλογής, μεταφοράς και διανομής των ταχυδρομικών υπηρεσιών. Νόμος 2668/98 (ΦΕΚ 282/18-12-1998) (άρθρο 1 παράγραφος 2β).

Οι **Βασικές Ταχυδρομικές υπηρεσίες** διακρίνονται από τις Λοιπές ταχυδρομικές υπηρεσίες, οι οποίες απαριθμούνται στον νόμο.

Ορισμένες διατάξεις έχουν εφαρμογή μόνον στις **Βασικές Ταχυδρομικές υπηρεσίες** ενώ κάποιες άλλες διατάξεις εφαρμόζονται μόνον στις  Λοιπές ταχυδρομικές υπηρεσίες.

Οι σχετικές διατάξεις έχουν εφαρμογή και στις Ταχυμεταφορές.

Κατηγορία:Ταχυδρομεία
Αφτί

thumb|right|150px|Αριστερό ανθρώπινο αφτί
Το **αφτί**, ή **αυτί** (αρχαία ελληνικά: **οὖς**, *ὠτός*) είναι το όργανο ακοής του ανθρώπου και των ζώων, αλλά και σημαντικό όργανο για την ισορροπία. Οι άνθρωποι και τα σπονδυλωτά έχουν δυο αφτιά συμμετρικά τοποθετημένα σε αντίθετες πλευρές του κεφαλιού.

Αποτελείται από το εξωτερικό αφτί το οποίο έχει τέτοια κατασκευή ώστε να βελτιώνεται η ακοή (το αφτί που είναι ορατό εξωτερικά και ο ακουστικός πόρος), το μέσο αφτί (μετά το τύμπανο) και το εσωτερικό αφτί (με κύριο όργανο τον λαβύρινθο).

## Ετυμολογία
Σύμφωνα με τις απόψεις του γλωσσολόγου Γ. Χατζιδάκι, το αρχικό  δεν θα μπορούσε ποτέ να δώσει τύπο αυτί. Το νεοελληνικό αφτί προήλθε, κατά την άποψή του, ως εξής: από το υποκοριστικό  και ειδικότερα από τον πληθυντικό του  προήλθε στη συμπροφορά του τύπου , ο οποίος φωνητικώς εξελίχθηκε σε ταφτία (το ου απέκτησε συμφωνική προφορά και μετατράπηκε στο τριβόμενο φ). Από τον τύπο ταφτία περάσαμε στο τ' αφτιά, από όπου μετά ο ενικός τ' αφτί. Ο αρχικός τύπος  δεν μπορεί να δικαιολογήσει τον τύπο αυτί.

Σύμφωνα με τον Τριανταφυλλίδη η λέξη "αυτί" προέρχεται από: μσν. αυτί(ν)  [tawtia] (τροπή του [o] σε ημίφ. για αποφυγή της χασμ.), τροπή του ημιφ. σε [f] πριν από άηχο σύμφ., ανασυλλ. [t-aftia] και νέος εν. το αυτί· αυτ(ί) -άρα. 

## Παραπομπές



Κατηγορία:Ανθρώπινη κεφαλή και λαιμός
Σολοικισμός

**Σολοικισμός** είναι η χρήση συντακτικών δομών που διαφοροποιούνται από την πρότυπη γλώσσα όπως διδάσκεται στο σχολείο με βάση τη ρυθμιστική γραμματική. Ο όρος υπονοεί αποδοκιμασία της χρήσης των συγκεκριμένων συντακτικών δομών. Η γλωσσολογία, όμως, απορρίπτει τη διάκριση των γλωσσικών δομών και τύπων σε λιγότερο ή περισσότερο «ποιοτικούς». Μάλιστα, η γλώσσα εξελίσσεται μέσα από τη διάδοση και την επικράτηση δομών που αρχικά θεωρούνταν λανθασμένες. Οι αποκλίσεις από την πρότυπη γλώσσα συνεχίζουν, όμως, να χρησιμοποιούνται για την υποτίμηση και τον αποκλεισμό όσων τις χρησιμοποιούν.

Παράδειγμα σολοικισμού, όπου φαίνεται απόκλιση στη σύνταξη, π.χ. «Το Μέγαρο Μαξίμου διαρρέει ότι θα γίνουν εκλογές σύντομα» (χρήση του αμετάβατου ρήματος ως μεταβατικού).

Ο σολοικισμός διαφέρει από τον βαρβαρισμό, που αφορά επιλογές στη φωνολογία ή τη μορφολογία που αποκλίνουν από την πρότυπη γλώσσα. Παράδειγμα βαρβαρισμού: «α**ρε**οπλάνο», «επιτίθ**ο**μαι» αντί «επιτίθεμαι».

«Ιστέονhttps://el.wiktionary.org/wiki/%E1%BC%B0%CF%83%CF%84%CE%AD%CE%BF%CE%BD ότι διαφέρει το βαρβαρίζειν του σολοικίζειν, καθό το μεν βαρβαρίζειν περί μίαν λέξιν εστίν αμάρτημα, κατά τόνον μεν, ως όταν το άνθρωπος οξυτόνως είπομεν ανθρωπός, κατά κλίσιν δε,  Αίας Αίου αντί Αίαντος, κατά σημασίαν, άθλον στη θέση του άθλος· το πρώτο σημαίνει «βραβείο, ενώ το δεύτερο σημαίνει «κατόρθωμα»»

Ο «σολοικισμός» προέρχεται από τη λέξη «Σόλοικοι», οι οποίοι ήταν Αθηναίοι άποικοι της πόλης Σόλοι της Κιλικίας και μιλούσαν ελληνικά με επιδράσεις από άλλες γλώσσες.

*Ο χαρακτηρισμός **σόλοικος** εκφράζει τον λανθασμένο γραπτό ή προφορικό λόγο με προέκταση ο απρεπής και ανάρμοστος.

## Επιλογές βιβλιογραφίας
*Λουκιανός, Ψευδοσοφιστής ή Σολοικιστής

## Παραπομπές

## Πηγές
* Θεοφανοπούλου-Κοντού, Δ. 2001. 'Λάθη στη χρήση της γλώσσας: Αλήθεια και μύθος'. Στο: Γ. Χάρης (επιμ.), *Δέκα Μύθοι για την Ελληνική Γλώσσα*. Αθήνα: Εκδόσεις Πατάκη.
* Bartsch, R.. 1987. *Norms of Language*. London: Longman.
*Μαρκόπουλος, Θοδωρής, 2006. «Η γλωσσική ιδεολογία του 'σωστού' και του 'λάθους'»

Κατηγορία:Γλωσσολογία
Βαρβαρισμός

**Βαρβαρισμός** είναι η χρήση γλωσσικών τύπων που διαφοροποιούνται από την πρότυπη γλώσσα όπως διδάσκεται στο σχολείο με βάση τη ρυθμιστική γραμματική. Ο όρος υπονοεί αποδοκιμασία της χρήσης των συγκεκριμένων τύπων. Η γλωσσολογία, όμως, απορρίπτει τη διάκριση των γλωσσικών δομών και τύπων σε λιγότερο ή περισσότερο "ποιοτικούς". Μάλιστα, η γλώσσα εξελίσσεται μέσα από τη διάδοση και την επικράτηση τύπων που αρχικά θεωρούνταν λάθη. Οι αποκλίσεις από την πρότυπη γλώσσα συνεχίζουν, όμως, να χρησιμοποιούνται για την υποτίμηση και την αποκλεισμό όσων τους χρησιμοποιούν. 

Ο "βαρβαρισμός" αφορά επιλογές στη φωνολογία ή τη μορφολογία που αποκλίνουν από την πρότυπη γλώσσα, π.χ.: "α**ρε**οπλάνο", "επιτίθ**ο**μαι" αντί "επιτίθεμαι" και διαφέρει από το "σολοικισμό" που αφορά αποκλίσεις στη σύνταξη, π.χ.: "Το Μέγαρο Μαξίμου διαρρέει ότι θα γίνουν εκλογές σύντομα" (χρήση του αμετάβατου ρήματος ως μεταβατικού).

Ο "βαρβαρισμός" προέρχεται από τη λέξη «βάρβαρος», η οποία είναι ονοματοποιημένη λέξη από το "βαρ-βαρ" που για τους αρχαίους Έλληνες συνιστούσε κάθε ακατανόητο ήχο που άκουγαν από τις γλώσσες άλλων λαών.

## Πηγές
* Θεοφανοπούλου-Κοντού, Δ. 2001. 'Λάθη στη χρήση της γλώσσας: Αλήθεια και μύθος'. Στο: Γ. Χάρης (επιμ.), *Δέκα Μύθοι για την Ελληνική Γλώσσα*. Αθήνα: Εκδόσεις Πατάκη.
* Bartsch, R.. 1987. *Norms of Language*. London: Longman.
*Μαρκόπουλος, Θοδωρής, 2006. "Η γλωσσική ιδεολογία του 'σωστού' και του 'λάθους'", σάιτ "ανορθογραφίες".

Κατηγορία:Γλωσσολογία
Ηλεκτρική γεννήτρια

thumb|right|250px|Φορητή γεννήτρια
Η **γεννήτρια** ή **ηλεκτρογεννήτρια**, (generator), είναι μηχανή που βασίζεται πάνω στους νόμους της ηλεκτροφυσικής και ιδιαίτερα του φαινομένου της ηλεκτρομαγνητικής επαγωγής που ανακάλυψε ο διάσημος Άγγλος φυσικός Μιχαήλ Φαραντέϋ, το 1831, και που αφορά την ενέργεια και τη μετατροπή της από τη μια μορφή σε μια άλλη.

Συγκεκριμένα η γεννήτρια μετατρέπει τη μηχανική ενέργεια σε ηλεκτρική, σύμφωνα με φαινόμενο της φυσικής κατά το οποίο εαν ένα πηνίο περιστραφεί μέσα σ' ένα μαγνητικό πεδίο, τότε στις άκρες του πηνίου παράγεται ηλεκτρικό ρεύμα.

Η γεννήτρια αποτελείται από δύο μέρη: το ακίνητο μέρος της που λέγεται στάτορας, ή στατόν, ή στάτης, ή επαγωγέας ή πόλοι της μηχανής, στο οποίο υπάρχουν μαγνήτες (μόνιμοι μαγνήτες ή ηλεκτρομαγνήτες) και το κινητό μέρος της που λέγεται επαγώγιμο, ή στρεπτόν ή ρότορας (εκ του αγγλικού rotor), στο οποίο υπάρχουν πηνία. Γυρίζοντας το ρότορα μέσα στο στάτορα παράγεται ηλεκτρικό ρεύμα. Η περιστροφή του ρότορα γίνεται με ατμομηχανή, με υδροστρόβιλο κλπ. Η πιο γνωστή και απλούστερη ηλεκτρογεννήτρια είναι το γνωστό «δυναμό» των ποδηλάτων.

Ηλεκτρογεννήτριες υπάρχουν παθητικές (Για παράδειγμα τό Δυναμό ή αλλιώς εναλλάκτη του αυτοκινήτου) και Αυτόνομες ( Έχουν δικό τους κινητήρα εσωτερικής καύσης ή χρησιμοποιούν Α.Π.Ε. π.χ. Ανεμογεννήτριες).

Οι παθητικές ηλεκτρογεννήτριες συνήθως δέχονται κίνηση από τον κινητήρα μέσω ιμάντα , καδένας ή άξονα.

Οι Αυτόνομες ηλεκτρογεννήτριες δέχονται κίνηση από κινητήρες εσωτερικής καύσης, βενζινοκινητήρες ή Πετρελαιοκινητήρες. Ο τρόπος μετάδοσης της κίνησης από τον κινητήρα στην γεννήτρια σχεδόν πάντα επιτυγχάνεται μέσω κόμπλερ. Στο εμπόριο υπάρχουν αυτόνομες ηλεκτρογεννήτριες που τροφοδοτούνται από κινητήρες μικρού κυβισμού οι οποίες μπορούν να καλύψουν μικρές καθημερινές ανάγκες αλλά και υπερογκόδεις γεννήτριες με κινητήρες μεγάλου κυβισμού που μπορούν να καλύψουν Μεγάλα Εργοτάξια ή Νοσοκομεία σε περίπτωση που Διακοπής Ηλεκτροδότησης.

## Γεννήτριες συνεχούς ρεύματος
Οι γεννήτριες στην έξοδό τους παράγουν είτε εναλλασσόμενο ρεύμα είτε συνεχές ρεύμα  («δυναμό»).Οι περισσότερες γεννήτριες συνεχούς ρεύματος μοιάζουν με τις γεννήτριες εναλλασσόμενου ρεύματος. Η διαφορά τους έγκειται στην ύπαρξη ενός συγκεκριμένου μηχανισμού στις γεννήτριες συνεχούς ρεύματος, που ονομάζεται συλλέκτης. Οι γεννήτριες συνεχούς ρεύματος χωρίζονται σε γεννήτριες ανεξάρτητης διέγερσης, γεννήτριες παράλληλης διέγερσης, γεννήτριες διέγερσης σειράς, γεννήτριες με αθροιστική σύνθετη διέγερση και γεννήτριες με διαφορική σύνθετη διέγερση. Οι γεννήτριες συνεχούς ρεύματος είναι αρκετά σπάνιες στα σύγχρονα συστήματα ισχύος, λόγω της αντικατάστασής τους από την συνδυασμένη χρήση γεννήτριας εναλλασσόμενου ρεύματος και ανορθωτή προκειμένου να παραχθεί το συνεχές ρεύμα.

## Παραπομπές


## Εξωτερικοί σύνδεσμοι

*
Κατηγορία:Συσκευές
Γκολφ

thumb|right|Παίχτης του γκολφ.
Το **γκολφ** είναι παιχνίδι ολλανδικής καταγωγής (όπου παιζόταν με την ονομασία *κολφ*), με μεγάλη διάδοση κυρίως στην Αγγλία και την Αμερική. Θεωρείται παιχνίδι της αριστοκρατίας περισσότερο κι από το τένις, επειδή αφενός απαιτεί πολύ χρόνο και αφετέρου τόσο ο εξοπλισμός για το παιχνίδι όσο και η διαμόρφωση των χώρων που αυτό διεξάγεται είναι αρκετά δαπανηρά.

## Μυϊκό Σύστημα

Για ένα χτύπημα στο γκολφ γίνεται χρήση μυών στο έπακρο (κυρίως ανορθωτήρων και πλατιών ραχιαίων μυών κατά την περιστροφή), καταπονώντας τον ώμο και τον καρπό. Δυνατότεροι μύες των καρπών μπορούν να αποτρέψουν το «γύρισμα» των καρπών κατά την περιστροφή, ενώ δυνατότεροι ώμοι αυξάνουν τη δύναμη περιστροφής. Αδύναμοι καρποί ενδέχεται να προκαλέσουν καταπόνηση και τραυματισμό στον αγκώνα, ακόμη και στο λαιμό. (Όταν ένας μυς συστέλλεται, τραβάει εξίσου και τα δύο άκρα κι έτσι προκειμένου να υπάρχει κίνηση μονάχα στην μία άκρη ενός μυός, οι υπόλοιποι μύες κινούνται προκειμένου να σταθεροποιήσουν το κόκαλο στο οποίο το άλλο άκρο του μυός είναι δεμένο.) Το Γκολφ είναι μια μοναδική άσκηση που μπορεί να σπάσει τις ισορροπίες του σώματος και απαιτεί ασκήσεις προκειμένου να διατηρούνται οι ισορροπίες των μυών.

## Παραπομπές


## Εξωτερικοί σύνδεσμοι

*
Κατηγορία:Αθλήματα ακριβείας
Παγοδρομία

[μικρογραφία|Παγοδρομία, [Κεμπέκ (πόλη)]]

**Παγοδρομία** ονομάζεται ο περίπατος και το τρέξιμο στον πάγο με παγοπέδιλα. Εξασκείται σε παγωμένα ποτάμια και παγωμένες λίμνες ή σε τεχνητά παγοδρόμια.

Η παγοδρομία με παγοπέδιλα είναι γνωστή από την αρχαιότητα και έγινε δημοφιλής το δέκατο όγδοο αιώνα στις Κάτω Χώρες που μέχρι σήμερα η παγοδρόμια ταχύτητας είναι εθνικό σπορ. Άλλα Ολυμπιακά αθλήματα είναι το καλλιτεχνικό πατινάζ και το χόκεϊ επί πάγου. 

Σε ένα του έργο ο Μ. Καραγάτσης γράφει: *Ήταν γιορτή η παγοδρομία πάνω στο μαρμαρωμένο νερό*.

Κατηγορία:Χειμερινά αθλήματα
Παγοδρομια
*
Χόκεϊ επί χόρτου

Το **χόκεϊ επί χόρτου** ή **χόκεϋ επί χόρτου** είναι άθλημα που παίζεται σε ειδικά διαμορφωμένα μεγάλα γήπεδα με συνθετικό χλοοτάπητα (*outdoor*), αλλά και σε  κλειστές αίθουσες σάλας (*indoor*). Οι ομάδες αποτελούνται για το "outdoor" από 11 παίχτες η κάθε μία και στο "indoor" από 6 παίχτες. Κάθε αθλητής κρατάει ένα μπαστούνι το οποίο είναι καμπυλωτό από τη μία μεριά και από την άλλη επίπεδο. Με τη μεριά του μπαστουνιού την επίπεδη επιτρέπεται να χειρίζεσαι  μια  μικρή μπάλα κατασκευασμένη από καουτσούκ και άμμο στο εσωτερικό της. Αντικειμενικός σκοπός του παιχνιδιού είναι να σκοράρει στο αντίπαλο τέρμα. Οπωσδήποτε οι κανονισμοί διαφέρουν από το ποδόσφαιρο, αλλά μοιάζουν, αφού υπάρχουν φάουλ, πέναλτι, αποβολές. Είναι ολυμπιακό αγώνισμα και έχει τις ρίζες του στην αρχαιότητα ως "κερητίζειν".

Το χόκεϊ είναι διαδεδομένο σε πολλές χώρες του κόσμου, όπως την Αγγλία, το Πακιστάν, τη Νέα Ζηλανδία, την Ισπανία, την Ολλανδία, τη Γερμανία.

## Παραπομπές


## Εξωτερικοί σύνδεσμοι

* The FIH&nbsp;– Fédération Internationale de Hockey


Κατηγορία:Παιχνίδια με μπάλα
Κατηγορία:Ομαδικά αθλήματα
Χιονοδρομία

thumb|right|250px|Σκιέρ
[thumb|Μία πίστα γιά [Άλμα με σκι]]
Το **σκι** ή **χιονοδρομία** είναι ένα χειμερινό άθλημα και τρόπος μετακίνησης ο οποίος γίνεται με τη χρήση ειδικού εξοπλισμού για την ολίσθηση πάνω σε χιόνι. Ιδιαίτερα χαρακτηριστικά του είναι οι ποικίλες καιρικές συνθήκες σε ορεινό έδαφος και οι αντικειμενικοί και υποκειμενικοί κίνδυνοι. Δεν υπάρχουν προγραμματισμένες τεχνικές κίνησης όπως σε άλλα αθλήματα. Είναι ατομικό άθλημα και ο κάθε αθλητής χρησιμοποιεί ειδική προστατευτική ενδυμασία, παπούτσια και κατάλληλα πέδιλα. Υπάρχει διεθνής χιονοδρομική ομοσπονδία, και στην Ελλάδα έχει εξαπλωθεί τα τελευταία χρόνια, το σκι όπως και η δημιουργία και οργάνωση χιονοδρομικών κέντρων στον Παρνασσό, στο Παγγαίο, στο Βέρμιο και σε πολλές άλλες ορεινές τοποθεσίες.

Το άθλημα του σκι περιλαμβάνεται στο πρόγραμμα των Χειμερινών Ολυμπιακών Αγώνων.

## Ιστορία
Προέρχεται από την Σκανδιναβία και αρχικά κάλυπτε την ανάγκη μετακίνησης των ανθρώπων πάνω στο χιόνι. Αυτό επιτυγχάνονταν με ένα ζευγάρι μακρόστενες ξύλινες σανίδες, οι οποίες δένονταν σε παπούτσια ή σε μπότες, τα γνωστά ως σκι από τα οποία πήρε το όνομά του το άθλημα. Τα αρχαιότερα δείγματα σκι βρέθηκαν στη Σουηδία και τη Φινλανδία και έχουν ηλικία 4.000 έως 5.000 χρόνων. Ήταν κοντύτερα και πιο πλατιά από τα σημερινά πέδιλα. Μέχρι τα μέσα του 19ου αιώνα δεν υπήρχε ικανοποιητικός τρόπος σταθερής πρόσδεσης των σκι στις μπότες. Αυτό άλλαξε το 1860, όταν ο Νορβηγός Sondre Nordheim χρησιμοποίησε πρώτος δέστρες που σταθεροποιούσαν τις μπότες στα σκι, όχι μόνο στο μπροστινό τους μέρος αλλά και στη φτέρνα. Η βελτίωση αυτή το εκανε μέσο τόσο αναψυχής όσο και άθλησης. Το 1924 ιδρύθηκε η Διεθνής Ομοσπονδία Σκι (F.I.S.).

Το πρώτο οργανωμένο χιονοδρομικό κέντρο στην Ελλάδα είναι αυτό του Σελίου, το οποίο βρίσκεται στο όρος Βέρμιο και λειτουργεί και στις μέρες μας.

Παράλληλα με το χειμερινό σκι υπάρχει και το θαλάσσιο σκι, που έχει τους δικούς του κανονισμούς και το δικό του ξεχωριστό εξοπλισμό. Τα τελευταία χρόνια έχει διαδοθεί ιδιαίτερα στην Ελλάδα, αφού διαθέτει κατάλληλες παραλίες και πολύ καλές καιρικές συνθήκες για την άσκησή του.

## Εξωτερικοί σύνδεσμοι
 
* Παγκόσμια ομοσπονδία σκι
* Ελληνική ομοσπονδία χιονοδρομίας 

Κατηγορία:Αθλήματα
Κατηγορία:Ολυμπιακά αθλήματα
Χιονοδρομια
Κωπηλασία

**Κωπηλασία** ή **ερεσία**, ονομάζεται ο τρόπος κίνησης των κωπήλατων λέμβων σε υδάτινη επιφάνεια (θάλασσα, λίμνη ή ποταμό). Ανάλογα με τον τύπο των σκαφών, διαιρείται σε 4 βασικά είδη: κλασική, λαϊκή, με κανό και με μονόξυλο.
μικρογραφία
Η κλασική κωπηλασία, ως άθλημα, γίνεται με ειδικά σκάφη, που έχουν ολκωτά σέλματα (κινητούς πάγκους) και φορητούς σκαρμούς που στερεώνονται στα πλευρά. Η λαϊκή κωπηλασία εκτελείται με σκάφη που έχουν ακίνητα σέλματα (σταθερούς πάγκους) και σταθερούς σκαρμούς στερεωμένους στα πλευρά. Η κωπηλασία με κανό γίνεται με σκάφη ειδικού τύπου (κανό), όπου ο κωπηλάτης χειρίζεται δίπλατο, αστερέωτο κουπί. Στην κωπηλασία με μονόξυλο, κωπηλατούν με μονόπλατο κουπί και στέκονται γονατιστοί στο ένα πόδι. Η συστηματική άσκηση στην κωπηλασία αναπτύσσει το μυϊκό σύστημα, δυναμώνει την καρδιά, τους πνεύμονες και το νευρικό σύστημα.

## Το άθλημα στην Ελλάδα

μικρογραφία
Το άθλημα πρωτοεμφανίζεται στην Ελλάδα το 1885 με την ίδρυση του Ομίλου Ερετών (*ερέτης*: κωπηλάτης) στον Πειραιά.
Οι εγκαταστάσεις του Ομίλου στην αρχή ήταν στο Νέο Φάληρο, ακριβώς πίσω από του ιερό του σημερινού Ναού της Μυρτιδιώτισσας, στο σημείο που αρχίζει η Καστέλλα. Στους Ολυμπιακούς Αγώνες του 1896, οι προγραμματισμένοι τότε αγώνες κωπηλασίας δεν έγιναν λόγω καιρού. Όμως δέκα χρόνια μετά, το 1906, πραγματοποιούνται οι πρώτοι Πανελλήνιοι ερετικοί αγώνες. 
Το 1927 ιδρύεται η *Ελληνική Ενωση Φιλάθλων Ναυτικών Σωματείων*, η οποία αναλαμβάνει την εποπτεία της Κωπηλασίας και Ιστιοπλοΐας, των οποίων τον έλεγχο μέχρι τότε είχε ο *Σ.Ε.Γ.Α.Σ.*. 
Από την ευθύνη της Ιστιοπλοΐας διαχώρισε την θέση της η *Ε.Ε.Φ.Ν.Σ.*, στην περίοδο της κατοχής, όπου πλέον εμφανίζεται η σημερινή *"Ελληνική Κωπηλατική Ομοσπονδία Φιλάθλων Ναυτικών Σωματείων"*, ενώ την εποπτεία της Ιστιοπλοΐα αναλαμβάνει η *Ελληνική Ιστιοπλοϊκή Ομοσπονδία* (Ε.Ι.Ο.). 

Με την ευκαιρία της τέλεσης του πρώτου Παγκοσμίου Πρωταθλήματος το 1970 η Ελλάδα «πλημμυρίζει» εξωσκάλμια σκάφη και το 1972 οργανώθηκε Πανελλήνιο εφηβικό πρωτάθλημα με εξωσκάλμιες λέμβους.

## Παραπομπές


## Εξωτερικοί σύνδεσμοι
* 
* 
* Σελίδα της Ελληνικής Ομοσπονδίας Κωπηλασίας (Ε.Κ.Ο.Φ.Ν.Σ.)


Κατηγορία:Αθλήματα αντοχής
Αλεξίπτωτο

thumb|right|Αλεξίπτωτο

Το **αλεξίπτωτο** είναι συσκευή που περιορίζει την ταχύτητα πτώσης ενός σώματος στην ατμόσφαιρα. Η λειτουργία του, βασίζεται στην εκμετάλλευση της αντίστασης του αέρα. Για πρώτη φορά ο Λεονάρντο Ντα Βίντσι διατύπωσε την υλοποίηση αυτής της συσκευής, την οποία και σχεδίασε το 1514 και την περιέγραψε στον Ατλαντικό Κώδικα. Αργότερα, το 1595, και ο Βενάντσιο σχεδίασε ένα άλλο αλεξίπτωτο.

Για πρώτη φορά χρησιμοποίησαν αλεξίπτωτο οι Γάλλοι, στα τέλη του 18ου αιώνα και ειδικά ο Αντρέ-Ζακ Γκαρνερέν και η οικογένειά του, που απέκτησε τότε μεγάλη φήμη. Πρώτος, ωστόσο, ήταν στις 26 Δεκεμβρίου 1783 ο Λουί-Σεμπαστιάν Λενορμάν στο Μονπελιέ της Γαλλίας. Αλλά το αλεξίπτωτο τελειοποιήθηκε και διαδόθηκε ουσιαστικά μετά τον Πρώτο Παγκόσμιο Πόλεμο. Χρησιμοποιήθηκε πολύ στον Δεύτερο Παγκόσμιο Πόλεμο και από τους Γερμανούς και από τους συμμάχους (στην κατάληψη της Κρήτης το 1941 από τους Γερμανούς και στις αποβάσεις των συμμάχων στη Σικελία).

Κατασκευάστηκε, για να χρησιμοποιείται σαν μέσο διάσωσης σε περιπτώσεις κινδύνου, εφαρμόζεται όμως και σε πολλές άλλες περιπτώσεις. Μετά το 1945 διαδόθηκε ο αλεξιπτωτισμός σαν άθλημα, ιδιαίτερα στη Γαλλία και στην Ανατολική Ευρώπη.

## Λειτουργία

Το σημερινό αλεξίπτωτο αποτελείται από τον θόλο, που είναι κατασκευασμένος από ανθεκτικό ύφασμα (βαμβακερό, μεταξωτό, νάιλον) και έχει επιφάνεια 50 τ.μ. συνήθως, και διάμετρο 5 - 6 μ.. Από τα άκρα του ξεκινούν πολλά σκοινάκια, που συνδέονται με τη στολή του αλεξιπτωτιστή. Στην οροφή του υπάρχει μια μικρή τρύπα με ελαστικό δακτύλιο, για να μπορεί να διαστέλλεται, όταν ανοίγει το αλεξίπτωτο και να φεύγει περισσότερος αέρας.

Το αλεξίπτωτο είναι τοποθετημένο μέσα σε σάκο, που δένεται στη ράχη ή σε ειδικό μαξιλάρι που μπορεί και να κάθεται ο αλεξιπτωτιστής. Για να βγαίνει ο θόλος πιο εύκολα, υπάρχει ένα μικρό αλεξίπτωτο που συνδέεται με την κορυφή του θόλου (αλεξίπτωτο πιλότος). Αυτό εκτοξεύει ένα ελατήριο, όταν ανοίγει ο σάκος, που το περιέχει, μαζί με τον θόλο.

Αλλά το άνοιγμα του αλεξίπτωτου μπορεί να γίνει και αυτόματα, χρησιμοποιώντας ένα σκοινί (20 μ. περίπου) που από ένα μέρος είναι δεμένο με το αεροπλάνο και το άλλο με το μηχανισμό εκτίναξης του αλεξίπτωτου πιλότου και το οποίο τεντώνεται μόλις ο αλεξιπτωτιστής εγκαταλείψει το σκάφος. Επίσης μπορεί να γίνει και κατευθυνόμενο. Μ' αυτόν του τρόπο ο αλεξιπτωτιστής κινεί μια λαβή της εξάρτησής του που στη συνέχεια ενεργοποιεί το μηχανισμό εκτίναξης.

Το βάρος του συνηθισμένου αλεξίπτωτου είναι 5 - 7 κιλά και η ταχύτητά του είναι 5 - 6 μέτρα το δευτερόλεπτο.

## Εξωτερικοί σύνδεσμοι
* 
* 

Κατηγορία:Στρατιωτικός εξοπλισμός
Κατηγορία:Σωστικά μέσα
Κατηγορία:Αθλητικός εξοπλισμός
Κατηγορία:Εξοπλισμός ασφαλείας
Χο Τσι Μιν (πόλη)

thumb|Το δημαρχείο της πόλης και μπροστά του άγαλμα του Χο Τσι Μιν
Η **Χο Τσι Μιν** (ή και **Χο Τσι Μίνχ**) (βιετναμέζικα:  ), και κοινώς ως **Σαϊγκόν**, είναι πόλη στο Βιετνάμ και πρωτεύουσα του νότιου Βιετνάμ μέχρι το 1975. Από τότε μετονομάστηκε σε πόλη Χο Τσι Μιν, προς τιμή του Προέδρου Χο Τσι Μιν, εθνικού ήρωα των Βιετναμέζων. Την άνοιξη του 1975 έγινε η ένωση νότιου και βόρειου Βιετνάμ.

Βρίσκεται στη δεξιά πλευρά του ποταμού Σαϊγκόν. Είναι μεγάλο βιομηχανικό κέντρο, με ναυπηγεία και εργοστάσια υφαντουργίας, ειδών διατροφής, καπνού, ελαστικών, βυρσοδεψίας. Είναι επίσης ένα από τα μεγαλύτερα εμπορικά κέντρα της νοτιοανατολικής Ασίας. Εξάγει διάφορα εμπορεύματα, που τα κυριότερα είναι το ρύζι, το καλαμπόκι, τα ελαστικά, τα βαμβακερά υφάσματα, η μπύρα κ.ά. Στην πόλη βρίσκονται πολλά μνημεία, μουσείο, πανεπιστήμιο και διάφορα άλλα εκπαιδευτικά ιδρύματα. Η ευρύτερη μητροπολιτική περιοχή έχει πληθυσμό 6.650.942 κατοίκων.

## Παραπομπές


Χο Τσι Μιν
Γκουανγκτζόου

thumb|Η θέση της Κουανγκτσόου στην επαρχία Κουανγκντόνγκ της Κίνας

Η **Γκουανγκτζόου** (, παραδοσιακά κινέζικα: 廣州, απλοποιημένα κινέζικα: 广州, Wade–Giles: *Kuang-chou*, μετάφραση στα ελληνικά: *Μεγαλούπολη*) ή **Καντόνα** (παραδοσιακή μετάφραση στις ευρωπαϊκές γλώσσες: *Canton*) είναι πόλη και εμπορικό λιμάνι της νότιας Κίνας. Έχει πληθυσμό περίπου 13.080.500 κατοίκους (στοιχεία του 2014). Βρίσκεται στην αριστερή όχθη του ποταμού Τζου Τζιανγκ και είναι πρωτεύουσα της επαρχίας Γκουανγκντόνγκ. 

Επειδή ο κόλπος του ποταμού είναι ρηχός, τα μεγάλα πλοία σταματούν 12 μίλια μακριά και φορτώνουν ή ξεφορτώνουν με μικρά πλοία ή με τη βοήθεια φορτηγίδων. Το λιμάνι της ήταν πάντα από τα μεγαλύτερα της Άπω Ανατολής. Ιδιαίτερα μετά την υπογραφή της Συνθήκης της Νανκίνγκ για το τέλος του πολέμου του Οπίου, η πόλη έγινε ένα από τα πέντε λιμάνια ελεύθερου εμπορίου, ενώ εγκαταστάθηκαν σ' αυτήν πολλοί Ευρωπαίοι. Ονομαστά είναι τα μεταξωτά της, το τσάι και οι πορσελάνες της. Εξαιρετικά αναπτυγμένη είναι και η βιομηχανία της (εργοστάσια πορσελάνης, μεταξωτών και βαμβακερών, μεταλλουργίας, χαρτοποιίας κλπ.)

Η Καντόνα έχει πολύ παλιά ιστορία. Χωρίζεται στην παλιά πόλη, που έχει σπουδαία ιστορικά και θρησκευτικά μνημεία και παρουσιάζει μια έντονη ιδιοτυπία και στη νέα πόλη, με όψη ολότελα εξευρωπαϊσμένη. Στην παλιά πόλη σώζονται μνημεία από την περίοδο εμπορικής ακμής που βίωσε η πόλη από τον 10ο έως τον 14ο αιώνα μ.Χ., όπως το τζαμί Κινγκτζίν, του 11ου αιώνα, ισλαμικοί τάφοι, γέφυρες, παγόδες και άλλα, τα οποία χαρακτηρίστηκαν μνημεία παγκόσμιας κληρονομιάς της UNESCO το 2021. Στον ποταμό υπάρχουν πλωτά σπιτάκια, όπου από πολλά χρόνια ζουν πάρα πολλές οικογένειες.

Συγκοινωνίες υπάρχουν στο αεροδρόμιο και στο μετρό της Καντόνας.

## Παραπομπές


Κατηγορία:Πόλεις της Κίνας
Κατηγορία:Μνημεία Παγκόσμιας Κληρονομιάς στην Κίνα
Όμπλαστ του Αμούρ

Το **Όμπλαστ του Αμούρ** (ρωσικά: *Аму́рская о́бласть*) είναι ομοσπονδιακό υποκείμενο της Ρωσίας, στο Διαμέρισμα της Άπω Ανατολής. Πήρε το όνομά της από τον ποταμό Αμούρ. Συνορεύει με την Κίνα και πριν κατακτηθεί από τους Ρώσους, υπήρξε κοιτίδα των Μαντσού που κατέλαβαν τον κινεζικό θρόνο το 18ο αι. 

Πρωτεύουσά της περιφέρειας είναι το Μπλαγκοβέστσενσκ (214.390 κάτοικοι - απογραφή 2010), το οποίο συγκεντρώνει το 1/4 του πληθυσμού. Άλλες σημαντικές πόλεις είναι το Μπελογκόρσκ, το Σβομπόντνι και η Τύντα. Ο πληθυσμός της είναι κατά τα 2/3 αστικός και κατά 1/3 αγροτικός. 

## Κυβερνήτες

* 1991 - Άλμπερτ Κριβτσένκο
* 1993 - Αλεξάντερ Σουράτ
* 1993 - Vladimir Polevanov
* 1994 - Βλαντιμίρ Ντιατσένκο
* 1996 - Γιούρι Λιάσκο
* 1997 - Anatoly Belonogov
* 2001 - Leonid Korotkov
* 2007 - Nikolay Kolesov
* 2008 - Oleg Kozhemyako
* 2015 - Alexander Kozlov
* 2018 - Vasily Orlov

## Παραπομπές


## Εξωτερικοί σύνδεσμοι

* Επίσημη ιστοσελίδα (στη ρωσική) 

Κατηγορία:Σιβηρία
*
Αμουρ
Εβραϊκό Αυτόνομο Όμπλαστ

Το **Εβραϊκό Αυτόνομο Όμπλαστ** (, , , ) είναι ομόσπονδη ενότητα της Ρωσίας (όμπλαστ, περιφέρεια), στο Ομοσπονδιακό Διαμέρισμα Άπω Ανατολής. Πρωτεύουσά του είναι το Μπιρομπιτζάν (75.413 κάτοικοι, απογραφή 2010). Εν συντομία ονομάζεται και Γιεβρέι.

Ουσιαστικά το όμπλαστ αυτό είναι απομεινάρι της σοβιετικής εποχής. Σύμφωνα με τον Στάλιν, για να αναγνωρισθούν εθνικά δικαιώματα σε μια μειονότητα, έπρεπε αυτή να διαθέτει δική της περιοχή. Οι Εβραίοι όμως ήταν διάσπαρτοι στη χώρα και δεν διέθεταν συγκεκριμένη κοιτίδα, επομένως κινδύνευαν να μην αναγνωρισθούν ως εθνότητα, παρ' ότι αριθμούσαν σχεδόν δύο εκατομμύρια. Τότε εβραίοι κομμουνιστές πρότειναν τη δημιουργία μιας "σοβιετικής Σιών" στην Κριμαία, όπου θα συγκεντρώνονταν οικειοθελώς για να αναθρέψουν τις νέες γενιές με σοσιαλιστικά ιδεώδη και προλεταριακή κουλτούρα. Η Κριμαία απορρίφθηκε ως ιδέα από τον Στάλιν, που αντιπρότεινε το σχεδόν έρημο Μπιρομπιτζάν στην Άπω Ανατολή. Πράγματι, το 1928 ιδρύθηκε το Εβραϊκό Αυτόνομο Όμπλαστ και μέσα σε μία πενταετία κατέφθασαν 20.000 εθελοντές που ξεκίνησαν τον εποικισμό της, αλλά το πείραμα απέτυχε, καθότι η συντριπτική πλειοψηφία των Εβραίων της Σοβιετικής Ένωσης κατοικούσε στα ευρωπαϊκά εδάφη και αρνήθηκε να μετακινηθεί τόσες χιλιάδες χιλιόμετρα μακριά.

Ο πληθυσμός του Εβραϊκού Αυτόνομου Όμπλαστ είναι κατά βάση ρωσικός (89,9%). Ακολουθούν οι Ουκρανοί (4,4%) και οι Εβραίοι με μόλις 1,2%.

## Παραπομπές


## Εξωτερικοί σύνδεσμοι
* 
*  


Κατηγορία:Ανατολικοί Ασιάτες Εβραίοι
Κατηγορία:Ομοσπονδιακό Διαμέρισμα της Άπω Ανατολής
Κατηγορία:Εβραϊκές πολιτικές οντότητες
Κατηγορία:Εβραίοι και Ιουδαϊσμός στη Σοβιετική Ένωση
Κατηγορία:Μαντζουρία
Κατηγορία:Εβραϊκά σχέδια εποικισμού στη Σοβιετική Ένωση
Κατηγορία:Ρωσική Άπω Ανατολή
Κατηγορία:Κράτη και εδάφη ρωσικής επίσημης γλώσσας
Κατηγορία:Γίντις πολιτισμός στη Ρωσία
Κατηγορία:Αυτόνομα όμπλαστ της Ρωσίας
Κατηγορία:Αντισημιτισμός στη Σοβιετική Ένωση
Κωνσταντίνος Πεζόπουλος

Ο **Κωνσταντίνος Πεζόπουλος** ήταν Έλληνας στρατιωτικός, νομικός και πολιτικός.

## Βιογραφικά στοιχεία
Έλαβε μέρος στη Μικρασιατική εκστρατεία με το βαθμό του συνταγματάρχη. Τιμήθηκε με το Μεγαλόσταυρο του Σωτήρος και με Αριστείο Ανδρείας. Στη συνέχεια αποστρατεύθηκε και ασχολήθηκε με την δικηγορία και την πολιτική. Το 1938 έγινε γενικός γραμματέας του Υπουργείου Παιδείας και Θρησκευμάτων. Από το 1939, διατέλεσε νομάρχης Αττικής και Βοιωτίας, μέχρι και το 1941 όταν παρέδωσε την Αθήνα στα στρατεύματα της γερμανικής κατοχής. Από 1946 και μετά, τοποθετήθηκε νομάρχης Αχαΐας και γενικός γραμματέας του Υπουργείου Εφοδιασμού και Εμπορίου.

Αδέλφια του ήταν ο Κυριάκος Πεζόπουλος, καθηγητής Εθνικού Μετσόβιου Πολυτεχνείου και πρόεδρος του Οργανισμού Τηλεπικοινωνιών Ελλάδος, ο Θεόδωρος, κυβερνήτης του αντιτορπιλικού "Ύδρα" που βυθίσθηκε από τα γερμανικά πυρά, ο Γεώργιος, υπουργός Εθνικής Οικονομίας και Πρόεδρος της Δημόσιας Υπηρεσίας Ηλεκτρισμού, ο Σπύρος, καθηγητής της Ιατρικής Σχολής του Πανεπιστημίου Αθηνών και η Αγγελική. Πατέρας όλων αυτών, ήταν ο καθηγητής της Ιατρικής του Πανεπιστημίου Αθηνών Νικόλαος Πεζόπουλος.

Ο Κωνσταντίνος Πεζόπουλος απεβίωσε το 1967 και κηδεύτηκε στις 13 Νοεμβρίου.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Έλληνες αξιωματικοί του Στρατού Ξηράς
Κατηγορία:Νομάρχες Αχαΐας
Κατηγορία:Νομάρχες Αττικής και Βοιωτίας
Κατηγορία:Μεγαλόσταυρος του Τάγματος του Σωτήρος
Κατηγορία:Αριστείο Ανδρείας
Περιφέρεια Καμτσάτκα

180px|right|thumb|Η θέση της κατηργημένης περιφέρειας στον ρωσικό χάρτη.
Η **Περιφέρεια Καμτσάτκα** () είναι ένα **κατηργημένο** ομοσπονδιακό υποκείμενο της Ρωσίας, το οποίο το 2007 συνενώθηκε με τη μεγαλύτερη αλλά σχεδόν ακατοίκητη Κοριακία και σχημάτισαν το Κράι Καμτσάτκα. 

Η περιφέρεια απλωνόταν στο νότιο κομμάτι της χερσονήσου Καμτσάτκα με έκταση 170.800 χλμ² και πληθυσμό 333.644 κατοίκους, σύμφωνα με την απογραφή του 2002. Πρωτεύουσά του ήταν (και παραμένει στο νέο κράι) το Πετροπαβλόβσκ Καμτσάτκυ (198.028 κάτοικοι). Σύμφωνα με την παραπάνω απογραφή, κυρίαρχη εθνότητα ήταν οι Ρώσοι με 80% του πληθυσμού και ακολουθούσαν οι Ουκρανοί (5%) και οι Κοριάκες (2%).

Κατηγορία:Κράι Καμτσάτκα
Κοριακία

Η **Κοριακία** είναι περιοχή της ρωσικής Άπω Ανατολής, στο βόρειο τμήμα της χερσονήσου Καμτσάτκα. Είναι η πατρίδα των Κοριάκων. Από τις αρχές της δεκαετίας του '30 έως το 2007 αποτελούσε ξεχωριστό ομοσπονδιακό υποκείμενο με την ονομασία *Αυτόνομος θύλακας της Κοριακίας* (Коря́кский автоно́мный о́круг). Την 1η Ιουλίου 2007 ενώθηκε με την Περιφέρεια Καμτσάτκα, σχηματίζοντας το νέο Κράι Καμτσάτκα.

Παρά τη μεγάλη της έκταση (301.500 χλμ² - όσο η Ιταλία), είναι πάρα πολύ αραιοκατοικημένη και ο πληθυσμός συνεχώς μειώνεται. Χαρακτηριστικά με την απογραφή του 2010 ήταν 18.759 ενώ το 2002 ήταν 25.157, ενώ ακόμα παλιότερα το 1989 ήταν 39.363. Πρωτεύουσά της είναι η κωμόπολη Παλάνα (3.928 κάτοικοι, απογραφή 2002). Σύμφωνα με την ίδια απογραφή, το ήμισυ των κατοίκων της είναι εθνικά Ρώσοι, ενώ οι αυτόχθονες πληθυσμοί εκπροσωπούν περίπου το 40% - κυρίως κοριάκες (26,7%) και τσούκτσι (5,6%).

## Παραπομπές


Κατηγορία:Καμτσάτκα
Κατηγορία:Κράι Καμτσάτκα
Squeak

Η γλώσσα **Squeak** είναι μια ανοικτού κώδικα αντικειμενοστραφής και ανακλώμενη (reflective) γλώσσα προγραμματισμού. Ο όρος ανακλώμενη αναφέρεται στο γεγονός ότι ο κώδικας ενός προγράμματος γραμμένο στην γλώσσα αυτή, είναι τροποποιήσιμος από τον προγραμματιστή καθώς το πρόγραμμα εκτελείται. Χάρη σε αυτήν την δυνατότητα, κάθε εφαρμογή που μεταφέρεται στο εσωτερικό του περιβάλλοντος του Croquet, γίνεται αυτόματα και άμεσα αντικείμενο συνεργασίας. Για παράδειγμα, μπορούν ταυτόχρονα δύο χρήστες να χειρίζονται το ίδιο παράθυρο και καθώς ο ένας το μετακινεί, ο άλλος να τροποποιεί το μεγεθός του.
 
Αποτελεί εξέλιξη της γλώσσας Smalltalk και είναι διαθέσιμη σε πολλές πλατφόρμες και προγράμματα που παράγονται σε μια πλατφόρμα εκτελούνται πανομοιότυπα και στις υπόλοιπες. Οι δημιουργοί του Croquet επέλεξαν την γλώσσα αυτή διότι θεωρούν τον κώδικα ως ένα ακόμα είδος μέσου και επομένως θα πρέπει να παρουσιάζει τα ίδια χαρακτηριστικά μεταφερσιμότητας με τα άλλα μέσα.

Όπως προαναφέρθηκε, η γλώσσα αυτή δίνει την δυνατότητα επεξεργασίας καθώς εκτελείται. Επιπλέον, μέσα από αυτή την δυνατότητα μπορούν να δημιουργηθούν προγράμματα και συστήματα τα οποία αυτοπροσδιορίζονται, αυτοτροποποιούνται και επομένως εξελίσσονται. Γενικότερα η γλώσσα Squeak αποτελεί ένα ευρύ φάσματος περιβάλλον συγγραφής και λειτουργικότητας με υποστήριξη για δυναμικά αντικείμενα. Επιπλέον, παρέχει γενικευμένους storage allocator και συλλέκτη απορριμάτων (garbage collector).

## Δικτυακές πηγές
*Squeak programming language –  http://www.squeak.org/
*Squeak programming language tutorials - http://wiki.squeak.org/squeak/792

## Αναφορές
	

Κατηγορία:Αντικειμενοστρεφείς γλώσσες προγραμματισμού
Συμμαχία

Ο όρος **Συμμαχία** κατά το Διεθνές Δίκαιο, και με τη στενή ερμηνεία του όρου, σημαίνει συμφωνία μεταξύ δύο ή περισσοτέρων Κρατών περί κοινής πολεμικής, αμυντικής ή επιθετικής, δράσης (military assistance) έναντι τρίτου εκ των προτέρων καθορισμένου Κράτους ή άνευ προσδιορισμού, μελλοντικού κράτους που θα επιχειρούσε πολεμική αναμέτρηση με ένα εκ των συμβαλλομένων Κρατών. Η συμφωνία αυτή επισημοποιείται με σχετική συνθήκη καλούμενη *συνθήκη συμμαχίας*.

Οι συνθήκες συμμαχίας αποτελούν διεθνείς συνθήκες και υπόκεινται στις γενικές περί ΄συνθηκών διατάξεις, όπου διατυπώνονται οι όροι βάσει των οποίων οι συμβαλλόμενες χώρες συνομολογούν αφενός το αντικείμενο αυτών καθώς και τις μεταξύ τους υποχρεώσεις. Στη πράξη πολλές φορές ο σκοπός αυτών δεν είναι πάντοτε σαφής, παρά ταύτα όλες κατά κανόνα παρουσιάζουν αμυντικό χαρακτήρα. Σημαντικότερη διάκριση των συμμαχιών είναι οι φανερές και οι μυστικές συμμαχίες.
Σημειώνεται όμως ότι, για να ΄συνομολογηθεί μια συμμαχία απαιτείται προηγουμένως αμοιβαία συγκατάθεση. Πλείστα όμως είναι τα παραδείγματα της μονομερούς κατάργησης μιας συνθήκης ιδίως τον τελευταίο αιώνα.

Στη διπλωματική ιστορία απαντάται απειρία συνθηκών συμμαχίας από τους αρχαιότατους χρόνους. Μάλιστα οι αρχαίοι Έλληνες είχαν αναπτύξει τη συμμαχία ακόμα και σε θεσμό όχι πάντα για πολεμικούς σκοπούς αλλά και για ειρηνικούς (περισσότερο εμπορικούς). Στη συνέχεα οι Ρωμαίοι φέρονται να οργάνωσαν το σύστημα συμμαχιών κατά θαυμάσιο τρόπο καταφέρνοντας έτσι να κυριαρχήσουν. Με την εμφάνιση των πολλών Ευρωπαϊκών Βασιλείων οι συμμαχίες απέκτησαν κύριο σκοπό την οποιαδήποτε παρεμπόδιση ενός Βασιλείου σε όλη την Ευρώπη.     

Η Μεγάλη Συμμαχία όπως ονομάστηκε η τριπλή συμμαχία του 1689 είχε συναφθεί κατά του Λουδοβίκου ΙΔ΄. Αργότερα η Τετραπλή Συμμαχία του 1814 συνάφθηκε  κατά του Μ. Ναπολέοντα. Νεότερα με τη χρήση αυτού του όρου υπήρξε η Τριπλή Συμμαχία (1879-1882 που αποτελούσε διεθνή συνασπισμό μεταξύ Γερμανίας, Αυστρίας και Ιταλίας για την αντιμετώπιση, από κοινού, τυχόν Γαλλικής ή Γαλλορωσικής  επίθεσης. Αυτή η επώνυμη συμμαχία διαλύθηκε επίσημα τον Μάιο του 1915 όταν η Ιταλία εισήλθε στον πόλεμο στο πλευρό των συμμάχων.
Ακόμα δε νεότερα υπήρξε η λεγόμενη συμμαχία του Άξονα μεταξύ Γερμανίας και Ιταλίας στην οποία εισήλθε αργότερα και η Ιαπωνία.

Τέλος κατά τον Καταστατικό Χάρτη του ΟΗΕ νόμιμες σήμερα υπάρχουσες Συμμαχίες θεωρούνται μόνον οι υφιστάμενες αμυντικού χαρακτήρα καλούμενες και *Περιφερειακά Σύμφωνα* όπως για παράδειγμα είναι το ΝΑΤΟ, το ΣΕΑΤΟ, το ΣΕΝΤΟ κ.ά.

*Ανεξάρτητα όμως των παραπάνω, σήμερα, στη διεθνή πολιτική σκηνή ο όρος συμμαχία αποδίδεται εναλλακτικά ως συνασπισμός, παρότι θεωρείται άτυπος ως προς την ερμηνεία της συμμαχίας αφού δεν προσδιορίζεται εχθρός αλλά ούτε και προέκταση εμπόλεμης κατάστασης αλλά με την ερμηνεία της *συνεργασίας* σε ενδεχόμενη αντίθεση (ή αντιπαράθεση). Έτσι ο όρος συμμαχία περιπλέκεται στη πολιτική καθώς και στο εμπόριο, στην οικονομία κ.λπ. με ξεχωριστό νόημα για τις κοινωνικές επιστήμες.

## Δείτε επίσης
*Ιερά Συμμαχία

Κατηγορία:Διεθνές Δίκαιο
*
Ουράνιες συντεταγμένες

Οι **Ουράνιες συντεταγμένες**, ή **ουρανογραφικές συντεταγμένες**, είναι εκείνες που προσδιορίζουν το ίχνος (τη θέση) ενός ουρανίου σώματος στην ουράνια σφαίρα. Είναι αντίστοιχες με τις γεωγραφικές συντεταγμένες ενός τόπου στην επιφάνεια της Γήινης σφαίρας. Το σύστημα των συντεταγμένων αυτών βασίζεται στον ουράνιο ισημερινό και για αυτό το λόγο ονομάζονται επίσης και **ισημερινές συντεταγμένες**.

Οι ουράνιες ή ισημερινές συντεταγμένες είναι η απόκλιση αστέρος ή κλίση "δ" που μετριέται σε μοίρες, και η αστρική ωρική γωνία, που επίσης μετριέται σε μοίρες, όμως αντί της δεύτερης ειδικότερα οι αστρονόμοι χρησιμοποιούν την "**[[ορθή αναφορά]]**", (RA) που μετριέται πάνω στον ισημερινό σε χρόνο (00h 00' 00") με αρχικό σημείο της μέτρησης το εαρινό σημείο, όπου τέμνονται η εκλειπτική και ο ουράνιος ισημερινός. Χοντρικά μπορεί να ειπωθεί ότι η απόκλιση ισοδυναμεί με το γεωγραφικό πλάτος, καθώς εκφράζει την απόσταση ενός σημείου από τον ουράνιο ισημερινό, ενώ η ορθή αναφορά με το γεωγραφικό μήκος, εκφράζοντας την απόστασή του πάνω στον ισημερινό από το εαρινό σημείο.

Άξιο προσοχής είναι ότι η αστρική ωρική γωνία μετριέται επί του ουράνιου ισημερινού από τον μεσημβρινό του τόπου παρατήρησης μέχρι τον ωρικό κύκλο του αστέρα, με ανάδρομη φορά και ολοκυκλικά, σε μοίρες. Η ορθή αναφορά, που χρησιμοποιούν οι αστρονόμοι, έχει ως αρχή μέτρησης το εαρινό σημείο και μετριέται επίσης πάνω στον ουράνιο ισημερινό μέχρι τον ωρικό κύκλο του αστέρα με την ορθή φορά, δηλαδή αριστερόστροφα, εξ ου και η ονομασία της. Επίσης αντίθετα με την ωρική γωνία, η ορθή αναφορά μετριέται σε χρόνο (ώρες, λεπτά και δευτερόλεπτα), καθώς συνηθίζεται να μετράται με βάση τη διάβαση ενός ουράνιου σώματος πάνω από τον μεσημβρινό ενός τόπου καθώς η Γη περιστρέφεται. Οι ποσότητες αυτές όμως τελικά εκφράζουν γωνία (ενδεικτικά μια ώρα ορθής αναφοράς ισοδυναμεί με γωνία 15 μοιρών).

## Δείτε επίσης

* Σύστημα συντεταγμένων
* Γαλαξιακές συντεταγμένες
* Τοπικές συντεταγμένες ή **οριζόντιες συντεταγμένες**.
* Γεωγραφικές συντεταγμένες

Κατηγορία:Αστρονομική Ναυτιλία
Κατηγορία:Συστήματα συντεταγμένων
Κατηγορία:Ουράνιο σύστημα συντεταγμένων
Κάθετος κύκλος

Ως **κάθετοι κύκλοι** ή **κατακόρυφοι κύκλοι** (vertical circles) στην Αστρονομία και στην Αστρονομική ναυτιλία ονομάζονται οι μέγιστοι κύκλοι που περιέχουν την κατακόρυφο ενός τόπου, διέρχονται επομένως από το Ζενίθ και Ναδίρ του τόπου και είναι κάθετοι προς τον μαθηματικό ορίζοντα. Ο κατακόρυφος κύκλος που διέρχεται από έναν αστέρα ονομάζεται **κατακόρυφος του αστέρα**.

**Πρώτος κάθετος κύκλος** ονομάζεται ο κατακόρυφος κύκλος που τέμνει το επίπεδο του μεσημβρινού του τόπου κατά γωνία **90&deg;** και διέρχεται από τα σημεία ανατολής και δύσης του ορίζοντα.

Επίσης με την ονομασία «κατακόρυφος κύκλος» φέρεται και ο κύκλος του θεοδολίχου, με τον οποίο μετρούνται τα ύψη των αστέρων.

 

Κατηγορία:Αστρονομική Ναυτιλία
Κατηγορία:Ουράνιο σύστημα συντεταγμένων
Σημεία ορίζοντα

[thumb|200px|[Ανεμολόγιο με τα σημεία του ορίζοντα.]]
Τα **σημεία του ορίζοντα** προσδιορίζονται δια των παρακάτω ευθειών.

* Η ευθεία γραμμή που προκύπτει από την τομή του επιπέδου του ορίζοντα και του επιπέδου του μεσημβρινού ενός τόπου ονομάζεται **μεσημβρινή γραμμή**. Η μεσημβρινή γραμμή είναι αυτή που δεικνύει την κατεύθυνση Βορρά -Νότου η οποία στη θάλασσα καταφαίνεται από την πυξίδα του πλοίου.
* Η ευθεία γραμμή που προκύπτει από την τομή του επιπέδου του μαθηματικού ορίζοντα και του πρώτου κατακορύφου ονομάζεται **γραμμή Απηλιώτη - Ζέφυρου** ή **γραμμή Ανατολής - Δύσης**. Η γραμμή αυτή είναι κάθετη με την προηγούμενη, *μεσημβρινή γραμμή*, σχηματίζοντας γωνία **90°**.
Η κατεύθυνση Απηλιώτη (Α) ορίζεται από τα δεξιά του σημείου Β της μεσημβρινής γραμμής και η κατεύθυνση Ζέφυρου (Ζ) προς τ΄ αριστερά αυτής. 
Έτσι οι γραμμές Β-Ν και Α-Ζ είναι κάθετες μεταξύ τους αποδίδοντας τα τέσσερα κύρια σημεία: Βορράς, Νότος, Απηλιώτης ή Ανατολή και Ζέφυρος ή Δύση.

Κατηγορία:Προσανατολισμός
Ορθή φορά

thumb|240px|Αριστερά απεικόνιση ανάδρομης φοράς ανέμων υψηλού ισοβαρικού συστήματος και δεξιά της ορθής φοράς χαμηλού ισοβαρικού συστήματος στο Βόρειο Ημισφαίριο

**Ορθή φορά** ή *ορθή αναφορά* χαρακτηρίζεται οποιαδήποτε κυκλική κίνηση αντίθετης φοράς με εκείνη των δεικτών του ωρολογίου. Αντίθετη δε αυτής είναι η **ανάδρομος φορά** ή *ανάδρομος αναφορά*.

Η πραγματική κίνηση της Γης είναι από Δυσμάς (Δ) προς Ανατολάς (Α) δια του Ζενίθ και που γίνεται αυτή αντιληπτή όταν ο παρατηρητής είναι στραμμένος προς τον Βορρά (ορθή φορά). Λόγω όμως της μεγάλης ταχύτητας της περιστροφής της Γης, ο επ΄ αυτής παρατηρητής της ουράνιας σφαίρας αδυνατεί να αντιληφθεί την ιδία κίνησή του και σχηματίζει την εντύπωση ότι η ουράνια σφαίρα είναι εκείνη που περιστρέφεται **φαινομενικά** κατ΄ αντίθετη φορά (δηλαδή από Α. προς Δ.) που ονομάζεται *ανάδρομη φορά* και η κίνησή της, όταν ο παρατηρητής είναι στραμμένος με τη πλάτη προς τον Βορρά είναι ίδια με την φορά των δεικτών του ωρολογίου.

Ο Ολλανδός Μπουί Μπαλό έχοντας υπ΄ όψη ότι οι άνεμοι των ισοβαρικών συστημάτων κινούνται εις μεν το χαμηλό με ορθή φορά εις δε το υψηλό με ανάδρομη φορά διατύπωσε τον ομώνυμο νόμο που αποτελεί σήμερα θεμελιώδη νόμο της Μετεωρολογίας στη κίνηση των ανέμων.

Κατηγορία:Κινηματική
Κατηγορία:Γωνία
Κράι του Χαμπάροφσκ

Το **Κράι του Χαμπάροφσκ** (, ) είναι ομοσπονδιακό υποκείμενο της Ρωσίας, στο Διαμέρισμα της Άπω Ανατολής. Πρωτεύουσά του είναι το Χαμπάροφσκ (577.441 κάτοικοι - απογραφή 2010), το οποίο είναι και διοικητικό κέντρο ολόκληρου του διαμερίσματος. Άλλες σημαντικές πόλεις του κράι είναι η Κομσομόλσκ (263.906) στον ποταμό Αμούρ και το Αμούρσκ.

Ένα πολύ μικρό τμήμα του Κράι στο νότο συνορεύει με την Κίνα. Η πλειοψηφία του πληθυσμού του είναι Ρώσοι (89,8%) και ακολουθούν οι Ουκρανοί (3,4%). Οι υπόλοιπες εθνότητες εκπροσωπούνται με λιγότερο από 1% η καθεμία.

## Δείτε επίσης
* Διαδηλώσεις στο Κράι Χαμπάροφσκ (2020)

## Παραπομπές


## Εξωτερικοί σύνδεσμοι
* 
*  


Κατηγορία:Ομοσπονδιακό Διαμέρισμα της Άπω Ανατολής
Κατηγορία:Εσωτερική Ασία
Κατηγορία:Κράι της Ρωσίας
Κατηγορία:Ακτή Ειρηνικού της Ρωσίας
Κατηγορία:Ρωσική Άπω Ανατολή
Κατηγορία:Κράτη και εδάφη ρωσικής επίσημης γλώσσας
Όμπλαστ του Μαγκαντάν

Το **Όμπλαστ του Μαγκαντάν** (ρωσικά: *Магада́нская о́бласть*) είναι ομοσπονδιακό υποκείμενο της Ρωσίας, στο Διαμέρισμα της Άπω Ανατολής. Απλώνεται στην περιοχή που έως τα μέσα του 20ού αι. ονομαζόταν Κολιμά από τον ομώνυμο ποταμό. Πρωτεύουσά της είναι η ομώνυμη πόλη, στην οποία ζει ο μισός πληθυσμός της περιφέρειας. Από τις υπόλοιπες πόλεις, καμία δεν ξεπερνά σε πληθυσμό τους 10.000 κατοίκους.

Λόγω του πλούσιου υπεδάφους του, στο Μαγκαντάν δημιουργήθηκαν κατά την περίοδο της παντοδυναμίας του Στάλιν ειδικά στρατόπεδα, όπου στέλνονταν για καταναγκαστική εργασία κάθε είδους «απόκληροι» - από ποινικούς κρατουμένους και μέλη «ενοχλητικών» μειονοτήτων έως αντιπάλους του καθεστώτος ή και κομμουνιστές που είχαν πέσει σε δυσμένεια. Τα περισσότερα από αυτά τα στρατόπεδα έκλεισαν κατά την περίοδο της αποσταλινοποίησης.

Το 80,2% του πληθυσμού είναιΡώσοι και ακολουθούν οι Ουκρανοί (9,9%). Στην περιφέρεια απαντώνται επίσης και διάφοροι αυτόχθονες πληθυσμοί (Κοριάκες, Τσούκτσι κτλ), κανένας όμως από αυτούς δεν ξεπερνά τα 1.000 μέλη.

## Παραπομπές


## Εξωτερικοί σύνδεσμοι
* 


Μαγκαντάν
Σόλοι

**Σόλοι** είναι όνομα που αναφέρεται στις εξής τοποθεσίες:

*Σόλοι (Κύπρος): Αρχαία πόλη της Κύπρου, στα βόρεια παράλιά της
*Σόλοι Κιλικίας: Αρχαία πόλη στην Κιλικία
*Σόλοι (συνοικία): συνοικία του Καραβοστασίου

Επίσης:
* Σολούς ήταν αρχαία ελληνική αποικία στη Σικελία